Tilbage til 
I Opgaveværkstedet er der tips og hjælp til hvordan du kan tage Wikipedia til hjælp når du skal skrive stile, rapporter og andre større opgaver.
## Ud og finde oplysninger.
Mange af de emner der skrives stile og rapporter om, kræver at man enten på forhånd ved "en god del" om emnet, eller at man henter oplysninger om det, f.eks. på Internettet, i bøger eller ved at spørge nogen der ved noget om sagen: Det kunne f.eks. handle om en bestemt opfinder, en historisk begivenhed eller et bestemt land.
Når du får sådan en stil for, kan det være en god idé at starte med at slå emnet op her i Wikipedia (brug det felt der hedder "søg" helt ude til venstre på denne side). Med lidt held finder du en god artikel som giver dig et overblik over emnet. Det "kan" også være at det emne ikke er blevet beskrevet endnu - husk at Wikipedia hele tiden bliver udvidet med en ny artikel hist og flere oplysninger på en eksisterende artikel pist...
Hvis du ikke fandt noget brugbart på den danske Wikipedia, og du er nogenlunde skrap til engelsk, kan du også prøve at finde det på den engelske udgave af Wikipedia - dér har de for længst rundet 4 millioner artikler, sammenlignet med de som vi har her i den danske, så mon ikke du kan finde noget brugbart dér. I mange artikler er der også en liste i venstre side med links til artikler om samme emne på andre sprog, lige fra tysk til tyrkisk.
I en god artikel kan du læse dig til et godt overblik over det emne du skal skrive om. Mange ord i artiklen, navne på steder og personer osv., vil være links, som du kan følge for at få uddybet nogle af de ting der står i artiklen. Husk at hvis et link er rødt, er der endnu ikke skrevet noget om det emne linket handler om, så hvis du er "på jagt" efter oplysninger til en stil, så "glem" de røde links.
## Hvordan man skriver en god stil.
I Wikipedia kan du hurtigt hente en god stor "blandet bunke" af information, men inden du kaster dig over skrivearbejdet, er det en god idé at tænke lidt over hvor meget fra informationsbunken der skal "tages med" i din opgave. Måske har din lærer sagt noget om f.eks. hvor mange sider den mindst og/eller højest må fylde. Har du fundet 23 lange artikler der mere eller mindre handler om dit emne, kan du nok ikke få det alt sammen med i en stil der skal fylde omkring 4 sider...
Når du går i gang med at skrive, er det en god idé at dele opgaven op i tre dele: En "indledning", selve "indholdet", og så en "afslutning".
## Indledningen.
Indledningen behøver nogle gange ikke være meget mere end et par afsnit eller tre: Det vigtige er, at indledningen fortæller, kort og godt, hvad stilen/emnet "drejer sig om". Hvis man sidder og kigger igennem en bunke gamle stile, så skal indledningen helst være sådan, at man uden at læse hele stilen igennem kan få et hurtigt overblik over hvad stilen handler om. Den skal fortælle om emnet.
## Indholdet.
Dette er den største del af teksten: Her kommer alle detaljerne om dit emne. Husk at skrive tingene i en rækkefølge det er til at "følge med i". Handler det f.eks. om en bestemt persons liv og levned, eller en historisk begivenhed, kunne man vælge at skrive om de enkelte detaljer i den rækkefølge de skete i. Andre emner kræver at man selv finder en nogenlunde "logisk" rækkefølge at fortælle om de enkelte detaljer i.
## Afslutningen.
Denne del behøver ikke være meget større end indledningen: Her handler det om at "samle trådene" i alt det man har skrevet om indtil nu. Handler det om en opfindelse eller en historisk begivenhed kan man f.eks. skrive kort om hvad den har betydet for eftertiden. Det kan også være vigtigt at samle op på det man har lært i forløbet.
## Hvordan man skriver en god rapport.
En rapport handler om en opgave, hvordan man har løst den, og hvad man er kommet frem til. De kan skrives efter samme opskrift som for en stil:
## Mere hjælp på nettet til din opgave.
Bibliotekerne i København, Gentofte, Roskilde og Herning har udviklet skrivOpgave.dk - et pædagogisk og virtuelt værktøj til informationssøgning ved opgaveskrivning: http://skrivopgave.dk/
Randers Bibliotek har en side med gode links til opgaveskrivningen
## Hvordan man laver projektarbejde.
Ved projektarbejde findes der nogle helt faste retningslinjer man skal følge. Der skal vælges et emne, skrives en problemformulering osv. EMU har en rigtig god hjemmeside om hele processen omkring projektarbejdet for børn og unge:
## Sådan finder du det på Wikipedia.
Her er nogle tips til hvordan du finder hvad du skal bruge, på Wikipedia:
## I øvrigt.
Selv om det kan være fristende, må du ikke bare skrive af fra artiklerne på Wikipedia, for det er nemlig snyd. Du skal skrive opgaverne selv med dine egne ord. Til gengæld må du naturligvis gerne skrive, at du har brugt Wikipedia som kilde.
Husk også at du også kan finde oplysninger mange andre steder, for eksempel i et leksikon eller på biblioteket.
